Bilanțul inundațiilor catastrofale din Spania se modifică din oră în oră. Căutare disperată a celor dispăruți, printre care și români
Cifrele se modifică de la o oră la alta, bilanțul inundațiilor catastrofale din Spania este unul sumbru. Zeci de dispăruți și de supraviețuitori sunt căutați cu disperare în zone în care accesul este foarte greoi, iar comunicațiile inexistente. Potrivit ultimului bilanț difuzat de echipele de intervenție, cel puțin 158 de persoane și-au pierdut viața în inundațiile devastatoare care au lovit sudul Spaniei. Cu puțin timp înainte, un alt bilanț, stabilit de agenția de presă guvernamentală, și preluat de mass-media spaniole, făcea referire la 140 de morți, scrie BFM TV.